„ Við erum að skilgreina þetta sem betrunar - eða bataferli sem þýðir það að einhver er veikur og honum getur batnað , “ segir Tolli Morthens sem mun leiða stýrihóp sem er ætlað að innleiða nýja heildarsýn í fangelsis - og betrunarmálum og ríkisstjórnin hefur samþykkt . „ Við erum að skilgreina þetta sem betrunar - eða bataferli sem þýðir það að einhver er veikur og honum getur batnað , “ segir Tolli Morthens sem mun leiða stýrihóp sem er ætlað að innleiða nýja heildarsýn í fangelsis - og betrunarmálum og ríkisstjórnin hefur samþykkt . Tolli leiddi nefnd skipaða fólki bæði úr grasrótinni og fagaðilum sem vann skýrslu um heildstæða nálgun á fangelsis - og betrunarmálum hér á landi . Nú hefur ríkisstjórnin samþykkt tillögur nefndarinnar sem voru kynntar á fundi í vinnustofu Tolla fyrr í dag . Í skýrslunni er mikil áhersla lögð á meðferð við ávana - og fíknisjúkdómum ásamt stuðningi við fjölskyldur þeirra sem eru dæmdir fyrir afbrot og sjá fram á fangelsisvist . Eftirfylgni í betrunarferlinu fær aukið vægi þar sem markvissari skref eru tekin í að aðstoða fyrrverandi fanga við að koma út í samfélagið að nýju . Ásmundur Einar Daðason , félags - og barnamálaráðherra , segir þetta vera stór skref í málaflokknum sem hafi verið kallað eftir og haldist í hendur við aðgerðaáætlun í heilbrigðisþjónustu fanga sem var kynnt fyrr í vikunni . Á meðal tillagna nefndarinnar er svokallað Batahús sem ólík ráðuneyti munu koma að . Þar verður unnið úr ítarlegri greiningu á aðstæðum og vandamálum hvers og eins . Föngum í bata mun þá bjóðast félagslegur stuðningur á borð við aðstoð við að komast í atvinnu og nám en einnig sálfræðilegur stuðningur og aðstoð við að leysa úr fjárhagserfiðleikum . Í myndskeiðinu er rætt við þá Tolla og Ásmund Einar ásamt Agnari Bragasyni sem átti sæti í nefndinni . Á fundinum var fólki tíðrætt um að þessi nálgun , að tengja saman fagfólk og grasrótina þ.e. fulltrúa sem fangar treysta , væri nýstárleg en hefði gefið afar góða raun . Sem dæmi má nefna að hópurinn hittist gjarnan á vinnustofu Tolla til að funda .